cyanic-selkie/wikianc huggingface dataset:
সিরিয়া
রাজনীতি
সিরিয়ার প্রয়াত রাষ্ট্রপতি হাফিয আল-আসাদ পাঁচ বার গনভোট বিজয়ের মাধ্যমে নিজের কর্তৃত্ব বজায় রাখেন। তার ছেলে ও বর্তমান রাষ্ট্রপতি বাশার আল-আসাদও ২০০০ সালের এক গনভোটে সিরিয়ার রাষ্ট্রপতি পদে বহাল হন। রাষ্ট্রপতি ও তার মূল সহযোগীরাই, বিশেষত সামরিক ও নিরাপত্তা বাহিনীর লোকেরা, সিরিয়ার রাজনীতি ও অর্থনীতির মূল সিদ্ধান্তগুলি নিয়ে থাকেন।সিরিয়ায় প্রেসিডেন্ট বাশার আল-আসাদের বাহিনী ও বিদ্রোহীদের মধ্যে প্রায় পাঁচ বছর ধরে চলা গৃহযুদ্ধে প্রাণ হারিয়েছে প্রায় পাঁচ লাখ মানুষ। এই সংখ্যা জাতিসংঘ ঘোষিত সংখ্যার দ্বিগুণ। এর বাইরে বাস্তুচ্যুত হয়েছে ৪৫ শতাংশ সিরীয়। খবর দ্য গার্ডিয়ানের। সিরিয়া যুদ্ধে প্রাণহানি ও সম্পদের ক্ষয়ক্ষতি বিষয়ে গবেষণা প্রতিষ্ঠান ‘সিরিয়ান সেন্টার ফর পলিসি রিসার্চের (এসসিপিআর)’ একটি প্রতিবেদনে এ তথ্য বেরিয়ে এসেছে।প্রতিবেদনে বলা হয়, যুদ্ধের বিভীষিকায় পড়ে সিরিয়ার জাতীয় সম্পদ ও অবকাঠামো প্রায় পুরোপুরি ধ্বংস হয়ে গেছে। নিহত হয়েছে ৪ লাখ ৭০ হাজার লোক। দেড় বছর আগে পর্যন্ত সংগৃহীত তথ্যের ভিত্তিতে এ ব্যাপারে জাতিসংঘ যে পরিসংখ্যান প্রকাশ করেছিল এটি তার প্রায় দ্বিগুণ। জাতিসংঘের পরিসংখ্যান অনুযায়ী এ সংখ্যা আড়াই লাখ। প্রতিবেদন অনুযায়ী, সাকল্যে সিরিয়ার জনগণের সাড়ে ১১ শতাংশই নিহত বা আহত হয়েছে। ‘আরব বসন্ত’ নামে পরিচিত স্বৈরাচারবিরোধী তথাকথিত গণ-অভ্যুত্থানের জোয়ার সিরিয়াতেও এসে লাগে ২০১১ সালে। ওই বছরের মার্চ থেকে এখন পর্যন্ত প্রায় পাঁচ বছরে এই জোয়ারের সুফল না মিললেও এই সময়ে হতাহত হয়েছে বিরাটসংখ্যক জনগোষ্ঠী। প্রতিবেদনে নির্দিষ্ট করে আহত ব্যক্তির সংখ্যা বলা হয়েছে ১৯ লাখ। যুদ্ধ শুরুর আগে ২০১০ সালে সিরিয়ার মানুষের গড় আয়ু যেখানে ছিল ৭০ বছর, সেটাই ২০১৫ সালে নেমে দাঁড়ায় ৫৫ বছর ৪ মাসে। দেশটির অর্থনীতির সার্বিক ক্ষতির পরিমাণও নিতান্ত কম নয়, আনুমানিক ২৫ হাজার ৫০০ কোটি মার্কিন ডলার।এসসিপিআরের মতে, নিহত ৪ লাখ ৭০ হাজার লোকের মধ্যে প্রায় ৪ লাখই মারা গেছে যুদ্ধের প্রত্যক্ষ সহিংসতার শিকার হয়ে। বাকি ৭০ হাজার মারা গেছে চিকিৎসাসেবা ও ওষুধের ঘাটতিতে, সংক্রামক ব্যাধিতে, খাবার ও পানির অভাবে। সিরিয়ার গৃহযুদ্ধ ২০১০ সালে শুরু হওয়া আরব বসন্তের বিপ্লবের দ্বারা অনুপ্রাণিত হয়। সিরিয়ান সেনার একটি কঠোর ব্যবস্থার দ্বারা অনুসৃত শান্তিপূর্ণ প্রতিবাদের একটি চেইন হিসেবে ২০১১ সালে শুরু হয়। জুলাই ২০১১ সালে, সেনাবাহিনীর দলত্যাগীরা ফ্রি সিরিয়ান সেনা গঠনের ঘোষণা করেন এবং যুদ্ধ ইউনিট গঠন শুরু হয়। এই বিরোধিতা সুন্নি মুসলমানদের দ্বারা প্রভাবিত হয়, যেখানে নেতৃস্থানীয়রা আলাউয়ি।
গ্লোবাল পিস ইনডেক্স ২০১৬-তে বিশ্বের সবচেয়ে অশান্ত দেশ সিরিয়া। বিগত কয়েক বছর ধরে সিরিয়ায় তাণ্ডব চালাচ্ছে আইএস জঙ্গিরা। এ কারণে কয়েক হাজার সাধারণ মানুষ প্রাণ হারাচ্ছেন জঙ্গিদের হাতে বা আইএস বিরোধী অভিযানে। দেশের অর্থনৈতিক পরিস্থিতিও বেশ উদ্বেগজনক।
প্রশাসনিক অঞ্চলসমূহ
সিরিয়া ১৪টি গভর্নরেটে, যা ৬১টি জেলায় বিভক্ত, যা আরও উপ- বিভাগে বিভক্ত করা হয় ।
সিরিয়া ভূমধ্য সাগরের পূর্ব দিকে আরব উপদ্বীপের উত্তরে দক্ষিণ-পশ্চিম এশিয়ায় অবস্থিত। এটি তুরস্ক দ্বারা উত্তরে, লেবানন এবং ইসরায়েল পশ্চিম ও দক্ষিণ-পশ্চিমে, পূর্ব থেকে ইরাক এবং দক্ষিণে জর্দান পর্যন্ত বিস্তৃত। এটি পশ্চিমে পর্বতশ্রেণী এবং অন্তর্দেশীয় অঞ্চলে অবস্থিত। পূর্বের সিরিয়া মরুভূমি এবং দক্ষিণে জবাল আল-ডুরজ রেঞ্জ । সাবেক ইউফ্রেটিস উপত্যকা দ্বারা বিভক্ত করা হয়। ১৯৭৩ সালে নির্মিত একটি বাঁধের সাহায্যে সিরিয়ার বৃহত্তম হ্রদ লেক আসাদ নামক একটি জলাধার নির্মাণ করে। সিরিয়ায় সর্বোচ্চ বিন্দু লেবাননের সীমান্তে হর্মোণ পর্বত (২৮১৪ মিঃ, ৯২২২ ফুট)। আর্দ্র আর্দ্রভূমির উপকূলে এবং শুষ্ক মরুভূমি অঞ্চলের মধ্যে একটি আধা-খাড়া খাড়া অঞ্চল রয়েছে যা দেশের তিন-চতুর্থাংশে বিস্তৃত হয়, যা মরুভূমি জুড়ে উষ্ণ, শুষ্ক বাতাস বহন করে। সিরিয়া ব্যাপকভাবে নিপীড়িত, [ স্পষ্টকরণ প্রয়োজন ] স্থল ফসলের জন্য নিবেদিত ৪ শতাংশ, ময়দা এবং চারণভূমি হিসাবে ব্যবহার ৪৬ শতাংশ, এবং শুধুমাত্র ৩ শতাংশ বন ও বনভূমি।
সংস্কৃতি
ভাল দেশ সিরিয়া তবে বিগত কিছু বছর ধরে এখানে সহিংসতা হয়ে আসছে রাজনৈতিক এবং ধর্মীয় দল গুলোর মধ্যে। যদিও বিগত কয়েক বছর থেকে এখন সহিংসতা কিছুটা কমে এসেছে।
শিক্ষা
৬ বছর থেকে ১২ বছর বয়স পর্যন্ত শিক্ষা নিখরচায় এবং বাধ্যতামূলক। বিদ্যালয়ের প্রাথমিক শিক্ষা ব্যবস্থা ৬ বছর রয়েছে, যার মধ্যে ৩ বছরের সাধারণ বা বৃত্তিমূলক প্রশিক্ষণ সময়কাল এবং পরের ৩ বছরে একাডেমিক বা বৃত্তিমূলক প্রকল্পের শিক্ষা। বিশ্ববিদ্যালয়ে ভর্তির জন্য দ্বিতীয় ৩ বছরের মেয়াদী একাডেমিক প্রশিক্ষণ প্রয়োজন। মোট তালিকাভুক্তি পোস্ট-সেকেন্ডারি বিদ্যালয়ের সংখ্যা দেড় লক্ষেরও বেশি। ১৫ বছর বা তার বেশি বয়সের সিরিয়ানদের সাক্ষরতার হার পুরুষদের ক্ষেত্রে ৯০.৭% এবং মহিলাদের ক্ষেত্রে ৮২.২%।
১৯৬৭ সাল থেকে সমস্ত বিদ্যালয়, কলেজ এবং বিশ্ববিদ্যালয়গুলি বা'য়াথ পার্টির দ্বারা সরকারি তত্ত্বাবধানে রয়েছে।
প্রায়র জোন্স
প্রায়র আরস্কিন ওয়াভার্লি জোন্স (Prior Jones; জন্ম: ৬ জুন, ১৯১৭ - মৃত্যু: ২১ নভেম্বর, ১৯৯১) ত্রিনিদাদ ও টোবাগোর প্রিন্সেস টাউনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও ফুটবলার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৪৭-৪৮ মৌসুম থেকে ১৯৫১-৫২ মৌসুম পর্যন্ত ওয়েস্ট ইন্ডিজের পক্ষে নয় টেস্টে প্রতিনিধিত্ব করেন প্রায়র জোন্স।
ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর পক্ষে খেলেন। দলে তিনি মূলতঃ ডানহাতি মিডিয়াম ফাস্ট বোলার হিসেবে খেলতেন। পাশাপাশি ডানহাতে নিচেরসারিতে ব্যাটিংয়ে নামতেন।
খেলোয়াড়ী জীবন
১৯৪৭-৪৮ মৌসুমে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ঐ টেস্টে ১২ জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন। ২১ জানুয়ারি, ১৯৪৮ তারিখে ব্রিজটাউনে অনুষ্ঠিত ঐ টেস্টে ৪/৫৪ পান। টেস্টটি ড্রয়ে পরিণত হয়েছিল।
এরপর পরবর্তী শীতকালে ভারত সফরেও সফলতা পান। বোম্বেতে ৫/৮৫ পান যা তার টেস্ট খেলোয়াড়ী জীবনের সেরা বোলিং পরিসংখ্যান। ১৯৫০ সালে ইংল্যান্ড সফরে যান। ঐ সফরে সকলেই তার কাছ থেকে বড়কিছু আশা করলেও মাত্র দুই টেস্টে অংশ নিতে পেরেছেন তিনি। ১৯৫১-৫২ মৌসুমে ৩০ নভেম্বর, ১৯৫১ তারিখে সিডনিতে স্বাগতিক অস্ট্রেলিয়ার বিপক্ষে সর্বশেষ টেস্টে অংশগ্রহণ করেন। ১৯৪০-৪১ মৌসুম থেকে ১৯৫০-৫১ মৌসুম পর্যন্ত প্রথম-শ্রেণীর ক্রিকেটে তার খেলোয়াড়ী জীবন চলমান ছিল।
ঘরোয়া ক্রিকেট
১৯৪৮-৪৯ মৌসুমে সিলনের বিপক্ষে প্রথম-শ্রেণীর ক্রিকেটে খেলায় সেরা বোলিং পরিসংখ্যান গড়েন ১০/৬২ (৪/৩৯ ও ৬/২৩)। ১৯৫০ সালে ইয়র্কশায়ারের বিপক্ষে প্রথম-শ্রেণীর ক্রিকেটে সেরা বোলিং করেন ৭/২৯। ১৯৫০-এর দশকে ত্রিনিদাদে ক্রিকেটের জনপ্রিয়তা বৃদ্ধিতে অল-রাউন্ডার জেরি গোমেজ, উইকেট-রক্ষক সিম্পসন গুইলেন ও রাল্ফ লিগল, স্পিন বোলার সনি রামাদিন ও উদ্বোধনী ব্যাটসম্যান জেফ্রি স্টলমেয়ারের সাথে তার ভূমিকা ছিল অপরিসীম। ১৯৫১-৫২ মৌসুমে সর্বশেষ প্রথম-শ্রেণীর খেলায় অংশগ্রহণের জন্য অস্ট্রেলিয়া ও নিউজিল্যান্ড সফর করেন।
খেলার ধরন
উইকেটের উভয় পার্শ্ব থেকেই বলকে ঘোরাতে পারতেন। বিশ্বযুদ্ধের কারণে তার খেলোয়াড়ী জীবন থেকে বিশের দশক কেটে যায়। ত্রিশের দশকে সনি রামাদিন ও আল্ফ ভ্যালেন্টাইনের কাছ থেকে প্রবল প্রতিদ্বন্দ্বিতার মুখোমুখি হন তিনি। নিচেরসারিতে ব্যাটিংয়ে সফলতা দেখিয়েছেন। এছাড়াও দক্ষ ফিল্ডার হিসেবেও তার সুনাম ছিল।
ব্যক্তিগত জীবন
কুইন্স রয়্যাল কলেজে অধ্যয়ন করেন। স্থানীয় ক্লাব ম্যাপলের প্রতিনিধিত্ব করেন তিনি। ক্রিকেটের পাশাপাশি ফুটবল খেলায়ও পারঙ্গমতা প্রদর্শন করেছেন। ১৯৩৫ থেকে ১৯৪০-এর দশকে ত্রিনিদাদ ও টোবাগোর পক্ষে ফুটবল খেলায় অংশ নেন। তন্মধ্যে ১৯৪৪ থেকে ১৯৪৭ সাল পর্যন্ত দলটির অধিনায়কের দায়িত্বে ছিলেন তিনি। ক্রীড়া ও জনসেবায় অসামান্য অবদান রাখার স্বীকৃতিস্বরূপ ত্রিনিদাদ ও টোবাগো হামিং বার্ড স্বর্ণপদক লাভ করেন তিনি।
৭৪ বছর বয়সে ২১ নভেম্বর, ১৯৯১ তারিখে ত্রিনিদাদের পোর্ট অব স্পেনে প্রায়র জোন্সের দেহাবসান ঘটে।
গুপ্তধনের সন্ধানে
গুপ্তধনের সন্ধানে হল ২০১৮ সালের ২৭ এপ্রিল মুক্তিপ্রাপ্ত একটি বাংলা অ্যাকশন, অ্যাডভেঞ্চার ও রহস্যধর্মী চলচ্চিত্র। ধ্রুব বন্দ্যোপাধ্যায় স্বরচিত কাহিনি অবলম্বনে এই ছবিটি পরিচালনা করেন এবং শ্রীকান্ত মোহতা ও মহেন্দ্র সোনি শ্রীবেঙ্কটেশ ফিল্মসের ব্যানারে ছবিটি প্রযোজনা করেন।
এই ছবিটি মুক্তি পাওয়ার আগে বাংলা ভাষায় প্রধানত ফেলুদা ও ব্যোমকেশ বক্সী চরিত্র দু’টিকে নিয়েই গোয়েন্দা কাহিনি-ভিত্তিক চলচ্চিত্র নির্মিত হয়েছিল। এই ছবিটির মাধ্যমে সোনাদা চলচ্চিত্র ধারাবাহিকের সূচনা ঘটে। সমগ্র ধারাবাহিকটিকে ইন্ডিয়ানা জোনস ও ন্যাশানাল ট্রেজার চলচ্চিত্র ধারাবাহিক দু’টির সঙ্গে তুলনা করা হয়।
প্লট
অক্সফোর্ড বিশ্ববিদ্যালয়ের ইতিহাসের অধ্যাপক সুবর্ণ সেন ওরফে সোনাদা (আবীর চট্টোপাধ্যায়) বেশ কয়েক বছর বিদেশে শিক্ষকতা করার পর ভারতে ফিরেছেন। তার ভাইপো আবীর (অর্জুন চক্রবর্তী) ও আবীরের ঘনিষ্ঠ বান্ধবী ঝিনুক (ইশা সাহা) তার সঙ্গে দেখা করেন। আবীর সোনাদা ও ঝিনুককে নিয়ে যায় মণিকান্তপুরে তাদের পৈত্রিক ভিটেয়। সেখানে কিছুদিন আগে আবীরের পাগলাটে অথচ সুপণ্ডিত মামা হরিনারায়ণ সিংহ রায় রহস্যজনক পরিমণ্ডলের মধ্যে মারা গিয়েছিলেন। মণিকান্তপুরে পৌঁছে তারা জানতে পারেন, মুঘল সম্রাট শাহজাহানের দ্বিতীয় পুত্র শাহ সুজা র ৩৫০ বছরের পুরনো রত্নভাণ্ডার সেই প্রাসাদোপম বাড়িরই কোথাও লুকানো আছে। মৃত্যুর আগে হরিনারায়ণ তার ডায়েরিতে সেই গুপ্তধনের সন্ধান একটি সংকেতের মাধ্যমে দিয়ে গিয়েছিলেন, যাতে আবীর সেটি খুঁজে বের করতে পারে। সেই সঙ্গে তারা এও জানতে পারে যে স্থানীয় প্রোমোটার তথা আগামী নির্বাচনের প্রার্থী দশাননদাও (রজতাভ দত্ত) সেই গুপ্তধনের খবর জানে এবং সেটি চুরি করতে চায়।
চলচ্চিত্রায়ন
ছবিটির পরিচালক হলেন ধ্রুব বন্দ্যোপাধ্যায়। তিনি ও শুভেন্দু দাশমুন্সি ছবিটির গল্প রচনা করেন। পরিচালক দীর্ঘদিন ধরেই একটি সোনাদা ফ্র্যাঞ্চাইজের পরিকল্পনা করছিলেন। এই ধারাবাহিকের তিনটি গল্প ইতিমধ্যেই লেখা হয়ে গিয়েছে। শিশুকিশোরদের উপযোগী একটি গোয়েন্দা চলচ্চিত্র ধারাবাহিক নির্মাণের পরিকল্পনা করলেও তিনি গল্প ও ছবির অংশ হিসেবে ঐতিহাসিক ঘটনাবলি অন্তর্ভুক্ত করার সিদ্ধান্ত নেন। ২০১৭ সালের ডিসেম্বর মাসের শেষ দিকে ছবির শ্যুটিং শুরু হয়। কলকাতা ও বোলপুরের বিভিন্ন জায়গায় ছবিটি শ্যুট করা হয়।
মুক্তিলাভ
২০১৮ সালের ২৭ মার্চ ছবির ট্রেলার প্রকাশিত হয় এবং ওই বছরই ২৭ এপ্রিল ছবিটি মুক্তিলাভ করে।
প্রতিক্রিয়া
গুপ্তধনের সন্ধানে বক্স অফিসে বিরাট সাফল্য অর্জন করে। আনন্দবাজার পত্রিকা ছবিটিকে ১০-এর মধ্যে ৬ রেট দেয়। দ্য ফার্স্ট পোস্ট ছবিটিকে ৫-এর মধ্যে ৩ রেট দিয়ে ছবিটির সরল উপস্থাপনার প্রশংসা করে।
সিক্যোয়েল
২০১৯ সালে ধ্রুব বন্দ্যোপাধ্যায়ের পরিচালনায় এই ছবির সিক্যোয়েল দুর্গেশগড়ের গুপ্তধন মুক্তির পরিকল্পনা গ্রহণ করা হয়েছে। এই ছবিটিতেও মুখ্য চরিত্রে আবীর চট্টোপাধ্যায়, অর্জুন চক্রবর্তী ও ইশা সাহা অভিনয় করবেন।
ভেরুকা জেমস
ভেরুকা জেমস (জন্ম: ৬ এপ্রিল ১৯৮৯)  একজন মার্কিন পর্নোগ্রাফিক অভিনেত্রীর মঞ্চ নাম।
হিন্দুধর্ম-জরাথুস্ট্রবাদ সম্পর্ক
হিন্দুধর্ম ও জরাথুস্ট্রবাদের ধর্মীয় বিভিন্ন মৌলিক বিষয়ে প্রত্যক্ষ যোগসূত্র রয়েছে। হিন্দুধর্মের বহু বিশ্লেষক দাবি করেন যে, হিন্দুধর্ম সমসাময়িক সকল ধর্মের উপাদানকে নিজেদের মধ্যে আত্মস্থ করে থাকে এবং হিন্দুধর্মের বেদ পুরাণ সহ বহু ধর্মগ্রন্থ বৌদ্ধধর্ম, জৈনধর্ম ও শিখধর্মের পাশাপাশি উল্লেখযোগ্য পরিমাণে গ্রিক ধর্ম ও জরাথুস্ট্রবাদের আবেস্তা ধর্মগ্রন্থ হতে ধর্মীয় উপাদান গ্রহণ করেছে, যেমনঃ অহুর থেকে অসুর, দেইব থেকে দেব, আহুরা মাজদা থেকে একেশ্বরবাদ, বরুণ, বিষ্ণু ও গরুদ, অগ্নিপুজা, হোম নামক পানীয় থেকে সোম নামক স্বর্গীয় সুধা, ভারতীয় ও পারসিকদের বাকযুদ্ধ থেকে দেবাসুরের যুদ্ধ, আর‍্য থেকে আর্য, মিত্রদেব, দিয়াউসপিত্র দেব (বৃহস্পতি দেব), অপাং নপাত্, ইয়াস্না থেকে ইয়যোনা বা যজ্ঞ, নারীয়সঙ্ঘ থেকে নরাশংস (মানুষের মাঝে প্রশংসিত জন), অন্দ্র থেকে ইন্দ্র, গান্দারেওয়া থেকে গন্ধর্ব, বজ্র, বায়ু, মন্ত্র, যম, আহুতি, হুমাতা থেকে সুমতি ইত্যাদি।
নীচে ঋগ্বেদ এবং আবেস্তা এর তুলনামূলক ভাষাগত বিশ্লেষণ থেকে প্রাপ্ত সমজাতীয় পদগুলির একটি তালিকা দেওয়া হল। উভয় সংগ্রহই প্রোটো-ইন্দো-ইরানীদের থেকে পৃথক হয়ে (আনুমানিক দ্বিতীয় সহস্রাব্দ খ্রিস্টপূর্ব) তাদের নিজ নিজ ভারতীয় ও ইরানি শাখায় অন্তর্ভুক্ত হওয়ার পরের প্রস্তাবিত সময় থেকে নেওয়া।
স্টার ভারত
স্টার ভারত (स्टार भारत) একটি হিন্দি ভাষায় সম্প্রচারিত ভারতীয় টেলিভিশন চ্যানেল। ভারতভিত্তিক চ্যানেলটি স্টার ইন্ডিয়া কর্তৃক পরিচালিত হয়ে থাকে, যা সম্পূর্ণভাবে ২১ শতক ফক্সের মালিকানাধীন। স্টার ভারতের অনুষ্ঠানমালা মূলত সাধারণ বিনোদনমূলক চ্যানেল হিসেবে দৈনিক বিভিন্ন অনুষ্ঠান সম্প্রচারিত হয়ে থাকে।
কপিলমুনি ইউনিয়ন
কপিলমুনি ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
অবস্থান ও আয়তন
২নং কপিলমুনি ইউনিয়নের আয়তন ৩৭.৮৮ বর্গ কিঃ মিঃ। এই ইউনিয়নের গ্রামের সংখ্যা ২২ টি এবং মৌজার সংখ্যা ২৭ টি।
বুড়িরচর ইউনিয়ন, বরগুনা সদর
বুড়িরচর বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।
আয়তন
বুড়িরচর ইউনিয়নের আয়তন ৮,৬৬১ একর।
প্রশাসনিক কাঠামো
বুড়িরচর ইউনিয়ন বরগুনা সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ। বুড়িরচর ইউনিয়নে ৯টি ছোট বড় গ্রাম রয়েছে তার মধ্যে উল্লেখযোগ্য রায়ের তাবক, মানিক খালী, ছোট লবণগোলা, বড় লবণগোলা হাজার বীঘা, নাপিত খালী, সোনাখালী, চরকগাছিয়া, কামরাবাদ, বুড়িরচর ইত্যাদি।
জনসংখ্যার উপাত্ত
২০১১ সালের আদমশুমারি অনুযায়ী বুড়িরচর ইউনিয়নের মোট জনসংখ্যা ২৯,৫৪২ জন। এর মধ্যে পুরুষ ১৪,৫৬১ জন এবং মহিলা ১৪,৯৮১ জন। মোট পরিবার ৬,৯৪৯টি।
শিক্ষা
২০১১ সালের আদমশুমারি অনুযায়ী বুড়িরচর ইউনিয়নের সাক্ষরতার হার ৪৯.৮%।
মুহাম্মদ সাঈদ রামাদান আল-বুতি
প্রাথমিক জীবন
আল-বুতি ১৯২৯ সালে তুরস্কের সিজরের নিকট জিলকা নামক গ্রামে জন্মগ্রহণ করেন। তিনি কুর্দি উপজাতির অন্তর্ভুক্ত; যারা সিরিয়া, ইরাক এবং তুরস্ক জুড়ে অনেক অঞ্চলে বসবাস করে।
রামাদান আল-বুতির বয়স যখন চার বছর, তখন তার পরিবার দামেস্কে চলে আসে। বুতি দামেস্কে ধর্মীয় শিক্ষা গ্রহণ শুরু করেন। এগারো বছর বয়সে, আল-মিদানের জামি' মানজাক মসজিদে শায়খ হাসান হাবান্নাকাহ এবং শায়খ আল-মারাদলনের কাছে কুরআন ও মুহাম্মদ সল্লাল্লাহু আলাইহি ওয়াসাল্লাম এর জীবনীর উপর শিক্ষালাভ করেন।পরবর্তীতে ১৯৫৩ সাল পর্যন্ত তিনি কুরআনের ব্যাখ্যা(তাফসীর), যুক্তিবিদ্যা, অলঙ্কারশাস্ত্র এবং ইসলামী আইনের মৌলিক নীতি(উসুল আল ফিকহ) অধ্যয়ন করেন।
১৯৫৪ সালে আল-আজহার বিশ্ববিদ্যালয়ের শরীয়া অনুষদে স্নাতক অধ্যয়ন শেষ করতে কায়রো যান। আল-আজহারের শরিয়া অনুষদ থেকে আইনে তিন বছরের ডিগ্রী এবং আল-আজহারের ইংরেজি অনুষদ থেকে শিক্ষায় আরেকটি ডিপ্লোমা সম্পন্ন করার পরে, আল-বুতি শারফা শিক্ষার যোগ্যতা (ইজাজা) এবং এবং একটি শিক্ষা ডিপ্লোমা নিয়ে দামেস্কে ফিরে আসেন।
কর্মজীবন
রামাদান আল-বুতি ১৯৫৮ থেকে ১৯৬১ সালের মাঝামাঝি সময়ে হোমসের একটি মাধ্যমিক বিদ্যালয়ে শিক্ষকতার মাধ্যমে তার কর্মজীবন শুরু করেন। তিনি ১৯৬০ সালে দামেস্ক বিশ্ববিদ্যালয়ের শরিয়া অনুষদে অধ্যাপক নিযুক্ত হন। তিনি শরিয়াহ বিষয়ে ডক্টরেটের জন্য আল আজহার বিশ্ববিদ্যালয়ে যান এবং ১৯৬৫ সালে ডক্টরেট (পিএইচডি) লাভ করেন।
১৯৬৫ সালে তিনি দামেস্ক বিশ্ববিদ্যালয়ে একজন প্রশিক্ষক হিসাবে ফিরে আসেন। অবশেষে ১৯৭৭ থেকে ১৯৮৩ সাল পর্যন্ত একই বিশ্ববিদ্যালয়ের শরিয়া অনুষদের ডিন হন। পরবর্তীকালে তিনি দামেস্ক বিশ্ববিদ্যালয়ের তুলনামূলক আইন ও ধর্মীয় অধ্যয়নের প্রভাষক হন; কিছুদিনের জন্য তিনি শরফা অনুষদের ডিন হিসেবে কর্মরত ছিলেন। রামাদান আল-বুতি তুলনামূলক আইনের অধ্যাপক ছিলেন এবং ইসলামিক ধর্মের ভিওি (আকিদা) এবং মুহাম্মদ (সাঃ) এর জীবনী (সীরাত) এর প্রভাষক হিসেবেও কাজ করেছিলেন।
এছাড়াও তিনি অনেক আরব ও ইসলামিক বিশ্ববিদ্যালয়ে অতিথি অধ্যাপক ছিলেন এবং দামেস্ক বিশ্ববিদ্যালয় সহ বেশ কিছু বিশ্ববিদ্যালয়ের শরিয়া কলেজের স্নাতকোত্তর ও ডক্টরেট ডিগ্রী তত্ত্বাবধান করতেন।
আল-বুতি জর্ডানের আম্মানের আল-আল-বাইত ইসলামিক ফাউন্ডেশন, অক্সফোর্ড একাডেমির সুপ্রিম কাউন্সিল এবং আবুধাবির তাবাহ ফাউন্ডেশনের সুপ্রিম অ্যাডভাইজরি কাউন্সিলের সদস্য ছিলেন।
চিন্তাধারা
আল-বুতির বেশিরভাগ ধারণা ঐতিহ্যগত আইনী বৃত্তির কাঠামোর মধ্যে সামনে রাখা হয়েছে, তিনি প্রায়শই কুরআনের আয়াত, হাদিস এবং বিখ্যাত নেতৃস্থানীয় মতামত উল্লেখ করেন, বিশেষ করে আন-নববী, ইবনে আরাবি, আল-গাজালি, এবং আল-শাফিঈ। আল-বুতি তাঁর পেশার কারণে, ইসলামী আইনকে ইসলাম ধর্মের মূল বলে মনে করেন; তিনি যখনই ইসলামের কথা বলেন, তখনই তিনি শরীয়তের নীতি, আদেশ-নিষেধ এবং বাস্তবিক প্রয়োগ এর ব্যপারে আলোচনা করেন ।
আল-বুতি তাঁর বক্তব্য ও লেখায়, শুধুমাত্র ধর্মনিরপেক্ষতাই নয়, বরং মার্কসবাদ এবং জাতীয়তাবাদের মতো অন্যান্য পশ্চিমা মতাদর্শকেও খণ্ডন করতে নিরলস কাজ করেছেন। উপরন্তু তিনি আধুনিকতাবাদী মুহাম্মাদ আবদুহ থেকে শুরু করে সালাফি লেখক মুহাম্মাদ নাসিরুদ্দিন আল-আলবানি পর্যন্ত ইসলামিক সংস্কারের প্রবক্তাদের সমালোচনা করেন।
দ্বান্দ্বিক বস্তুবাদের সমালোচনা করার জন্য তিনি একটি বই উৎসর্গ করেছিলেন। সালাফিবাদের দৃষ্টিভঙ্গি খণ্ডন এবং তাদের অসঙ্গতি ব্যাখ্যা করে তিনি দুটি বই লিখেছেন।
হত্যা
দামেস্কের মধ্য মাজরা জেলার আল-ইমান মসজিদে ছাত্রদের ধর্মীয় শিক্ষা দেওয়ার সময় বোমা হামলায় রামাদান আল-বুতি নিহত হন। বোমা হামলায় কমপক্ষে ৪২ জন নিহত এবং ৮৪ জনেরও বেশি আহত হয়েছে বলে জানা গেছে। গৃহযুদ্ধের সময় প্রথমবারের মতো একজন আত্মঘাতী বোমা হামলাকারী একটি মসজিদের ভিতরে বিস্ফোরণ ঘটায়।
কাজসমূহ
আরবি ভাষায় রামাদান আল-বুতির প্রায় ৬০ টি গ্রন্থ প্রকাশিত হয়েছে।
তবে, ফিকহুস সিরাহ লেখার মাধ্যমে তিনি অনন্য উচ্চতায় আসীন হন। তাঁর এই বইটি আরব বিশ্বে ব্যপক সমাদৃত।
বাংলা ভাষায় অনূদিত রামাদান বুতির বই
১. ফিকহুস সিরাহ(দুই খন্ড)
আব্দুল্লাহ ইয়ামিন আব্দুল কাইয়ুম
আব্দুল্লাহ ইয়ামিন আব্দুল কাইয়ুম (އަބްދުﷲ ޔާމީން އަބްދުލް ގައްޔޫމް; জন্ম: ২১ মে, ১৯৫৯) মালদ্বীপ প্রজাতন্ত্রের ৬ষ্ঠ রাষ্ট্রপতির। মালদ্বীপের আইনসভা পিপলস মজলিসে সংখ্যালঘিষ্ঠ দলের নেতা ছিলেন। ১৯৯৩ সাল থেকে অদ্যাবধি ধারাবাহিকভাবে চার মেয়াদে সংসদ সদস্যরূপে নির্বাচিত হয়ে আসছেন। তবে ২০২০ সালে মুদ্রা-পাচার মামলায় তিনি কারাবন্দী হন এবং বর্তমানে মালদ্বীপের মাফুশি কারাগারে রয়েছেন।
রাজনৈতিক জীবন
রাজনৈতিক জীবনের শুরুতে ইয়ামিন তার জীবনের বড় একটি অংশ মাচ্চানগোলহি ওয়ার্ড এলাকায় কম্যুনিটি সংগঠক হিসেবে ব্যয় করেন। এ এলাকাতেই তিনি শৈশবকাল অতিবাহিত করেন। মাচ্চানগোলহি ওয়ার্ড প্রধান হিসেবে দায়িত্বপালনকালীন সময়ে তিনি জনপ্রিয় সাংস্কৃতিক অনুষ্ঠান আয়োজনে জেলাকে পরিচিতি ঘটান এবং কম্যুনিটিভিত্তিক বেসরকারী বিদ্যালয় আহমাদিয়াকে শিক্ষার সর্বোচ্চ মানে রূপান্তরের প্রয়াস চালিয়ে সফলকাম হন। এরপর তিনি পিপলস অ্যালায়েন্স (পিএ) নামের একটি রাজনৈতিক দল প্রতিষ্ঠায় সহায়তা করেন। পরবর্তীতে তিনি দল ত্যাগ করে ২০১০ সালে মালদ্বীপ প্রগ্রেসিভ পার্টিতে (পিপিএম) যোগদান করেন। দল গঠনের পর থেকেই তিনি পিপিএমের দলনেতা হিসেবে সংসদীয় দলের প্রধান হন। ১৭-১৯ জানুয়ারি, ২০১৩ তারিখে আয়োজিত পিপিএমের প্রথম কংগ্রেসের মাধ্যমে বর্তমানেও তিনি এ পদ ধারণ করে আছেন। ২০১৩ সালে অনুষ্ঠিত মালদ্বীপের সংসদীয় নির্বাচনে তিনি জয়যুক্ত হন।
দ্য উইন্ড রাইজেস
দ্য উইন্ড রাইজেস (風立ちぬ) হল একটি ২০১৩ সালের জাপানি অ্যানিমেটেড ঐতিহাসিক ড্রামা ফিল্ম রচিত এবং পরিচালিত হায়াও মিয়াজাকি, নিপ্পন টেলিভিশন নেটওয়ার্ক, ডেন্টসু, হাকুহোডো ডিওয়াই মিডিয়া পার্টনারস, ওয়াল্ট ডিজনি জাপান, মিতসুবিশি, তোহো এবং কেডিডিআই-এর জন্য স্টুডিও ঘিবলি দ্বারা অ্যানিমেটেড এবং তোহো দ্বারা বিতরণ করা হয়েছে। এটি ২০ জুলাই ২০১৩ সালে জাপানে এবং ২১ ফেব্রুয়ারি ২০১৪ তারিখে টাচস্টোন পিকচার্স দ্বারা উত্তর আমেরিকায় মুক্তি পায় ৷
দ্য উইন্ড রাইজেস হল জিরো হোরিকোশি (১৯০৩-১৯৮২) এর একটি কাল্পনিক জীবনীমূলক চলচ্চিত্র, যা মিৎসুবিশি এ৫এম যুদ্ধ বিমানের ডিজাইনার এবং এর উত্তরসূরি, মিৎসুবিশি এ৬এম জিরো  যা দ্বিতীয় বিশ্বযুদ্ধের সময় জাপান সাম্রাজ্য দ্বারা ব্যবহৃত হয়েছিল। ফিল্মটি মিয়াজাকির একই নামের মাঙ্গা থেকে গৃহীত হয়েছিল, যা নিজেই দুটি সম্পর্কহীন উত্স থেকে উপাদানগুলিকে একত্রিত করে; তাতসুও হোরির ১৯৩৭ সালের আধা-আত্মজীবনীমূলক উপন্যাস দ্য উইন্ড হ্যাজ রিজেন এবং জিরো হোরিকোশির জীবন। এটি ছিল মিয়াজাকি পরিচালিত চূড়ান্ত চলচ্চিত্র, যা ২০১৩ সালের সেপ্টেম্বরে তার অবসর নেওয়ার ইচ্ছা প্রকাশের আগে মুক্তি পায়। দ্য উইন্ড রাইজস ২০১৩ সালে জাপানের সর্বোচ্চ আয়কারী জাপানি চলচ্চিত্র ছিল। এটি সমালোচকদের দ্বারা প্রশংসিত হয়েছিল এবং বেশ কয়েকটি পুরষ্কারের জন্য মনোনীত হয়েছিল, যার মধ্যে রয়েছে সেরা অ্যানিমেটেড বৈশিষ্ট্যের জন্য একাডেমি পুরস্কার, সেরা বিদেশী ভাষার চলচ্চিত্রের জন্য গোল্ডেন গ্লোব পুরস্কার এবং বছরের অ্যানিমেশনের জন্য জাপান একাডেমি পুরস্কার।
কাহিনী
গল্পটি শুরু ১৯১৬ সালে, একজন তরুণ জিরো হোরিকোশি পাইলট হওয়ার আকাঙ্ক্ষা করে, কিন্তু তার অদূরদর্শিতা এটিকে বাধা দেয়। এক রাতে, তিনি তার আইডলের স্বপ্ন দেখেন, ইতালীয় বিমান ডিজাইনার জিওভানি বাতিস্তা ক্যাপরোনি, যিনি তাকে বলেন যে তিনি তার জীবনে কখনও বিমান ওড়াননি এবং বিমান নির্মাণ তাদের উড়ানোর চেয়ে ভাল। প্রথম বিশ্বযুদ্ধ শেষ হওয়ার সাত বছর পর, জিরো টোকিও ইম্পেরিয়াল ইউনিভার্সিটিতে অ্যারোনটিক্যাল ইঞ্জিনিয়ারিং পড়ার জন্য ট্রেনে ভ্রমণ করছেন এবং নাওকো সাতোমির সাথে তার পরিচারিকার সাথে ভ্রমণরত নাওকো সাতোমির সাথে দেখা করেন। যখন গ্রেট কান্টো ভূমিকম্প আঘাত হানে, নাওকোর দাসীর পা ভেঙে যায় এবং জিরো তাকে নাওকোর পরিবারের কাছে নিয়ে যায়, তার নাম উল্লেখ না করে চলে যায়।
১৯৩২ সালের প্রথম দিকে, জিরো ইম্পেরিয়াল নেভি দ্বারা স্পন্সর করা একটি ফাইটার প্লেন প্রতিযোগিতার জন্য প্রধান ডিজাইনার হিসাবে পদোন্নতি পান, কিন্তু তার নকশা, মিতসুবিশি ১এমএফ ১০, ১৯৩৩ সালে পরীক্ষায় ব্যর্থ হয় এবং প্রত্যাখ্যাত হয়। হতাশ হয়ে, তিনি বিশ্রাম ের জন্য কারুইজাওয়ার একটি গ্রীষ্মকালীন রিসোর্টে যান, যেখানে তিনি আবার নাওকোর সাথে দেখা করেন। হান্স ক্যাস্টর্প, যিনি ব্যক্তিগতভাবে নাৎসি শাসনের সমালোচনা করেন, তিনি জিরোকে বলেন, যিনি দেসাউ পরিদর্শন করতে ইচ্ছুক, তিনি বলেন যে জুঙ্কাররা নাৎসিবাদের বিরুদ্ধে লড়াই করার জন্য সমস্যায় পড়েছে এবং জার্মানি আবারযুদ্ধে যাবে এবং অবশ্যই তা বন্ধ করতে হবে।
পরে, জিরো নাওকোর বাবার কাছে তাকে বিয়ে করার জন্য তার আশীর্বাদ চায়, এবং দুজনেই বাগদান করে। যাইহোক, নাওকো যক্ষ্মা আছে এবং তিনি বিয়ে করার জন্য সুস্থ না হওয়া পর্যন্ত অপেক্ষা করতে চান। জাপানী গোপন পুলিশ কর্তৃক গ্রেপ্তার থেকে পালানোর আগে ক্যাস্টর্প রোম্যান্সে সহায়তা করে। ক্যাস্টর্পের সাথে সম্পর্কিত ওয়ান্টেড, জিরো একটি নতুন নৌবাহিনী প্রকল্পে কাজ করার সময় তার সুপারভাইজারের বাড়িতে লুকিয়ে থাকে। ফুসফুসের রক্তক্ষরণের পরে, নাওকো একটি পর্বত স্যানেটোরিয়ামে সুস্থ হয়ে ওঠে তবে জিরো থেকে আলাদা হওয়া সহ্য করতে পারে না এবং তাকে বিয়ে করতে ফিরে আসে। জিরোর বোন কায়ো, একজন ডাক্তার, জিরোকে সতর্ক করে দিয়ে বলেছেন যে নাওকোর সাথে তার বিবাহ দুঃখজনকভাবে শেষ হবে কারণ যক্ষ্মা নিরাময়ের অযোগ্য। যদিও নাওকোর স্বাস্থ্যের অবনতি হয়, তবে তিনি এবং জিরো একসাথে তাদের সময় উপভোগ করেন।
বক্স অফিস
দ্য উইন্ড রাইজেস চলচ্চিত্রটি জাপানি বক্স অফিসে ¥১১.৬ বিলিয়ন (১১৩ মিলিয়ন মার্কিন ডলার) আয় করে, যা ২০১৩ সালে জাপানের সর্বোচ্চ আয়কারী চলচ্চিত্র।
বাংলাদেশে গর্ভপাত
বাংলাদেশে গর্ভপাত বেশীরভাগ ক্ষেত্রে অবৈধ, যদিও মাসিক সঞ্চালনকে বিকল্প হিসেবে কাজে লাগানো হয়। বাংলাদেশে এখনো ১৮৬০-এর প্যানাল কোড চালু রয়েছে, যেখানে প্ররোচিত গর্ভপাতকে আইন বহির্ভূত হিসেবে গণ্য করা হয় যদিনা এটি নারীর জন্য হুমকিস্বরূপ হয়।
ঐতিহাসিকভাবে, গর্ভপাত একসময় প্রচলিত ছিল, বিশেষকরে বাংলাদেশের স্বাধীনতা যুদ্ধের পরবর্তী বছরে। উদাহরণস্বরূপ, ১৯৭২ সালে, যুদ্ধের সময়ে যেসব নারী ধর্ষিত হয়েছিল, তাদের জন্য গর্ভপাত বৈধ করে দেয়া হয়েছিল। ১৯৭৬-এ, বাংলাদেশ জাতীয় জনসংখ্যা নীতি গর্ভধারণকালে ফার্স্ট ট্রাইমেস্টারে গর্ভপাতকে বৈধতা দিতে পদক্ষেপ নিয়েছিল।
১৯৭৯ সাল থেকে বাংলাদেশে গর্ভপাতের বিকল্প হিসাবে মেন্সট্রুয়াল রেগুলেশনের অনুমতি দেয়া হয়েছে কারণ এক্ষেত্রে গর্ভাবস্থা প্রতিষ্ঠিত হয় না।  ২০১২ সালে বাংলাদেশের ওষুধ প্রশাসন মেডিকেল ব্যবস্থাপনায় গর্ভপাতের জন্য মিফেপ্রিস্টোন এবং মিসপ্রটল কে বৈধতা দেয়।
মেন্সট্রুয়াল রেগুলেশন
পরিবার পরিকল্পনা কর্মসূচির অংশ হিসেবে ১৯৭৯ সাল থেকে বাংলাদেশে মেন্সট্রুয়াল রেগুলেশন প্রচলিত, যেখানে একটি রজঃস্রাব না হবার পর জরায়ুর ভিতরের বস্তু বের করে আনা হয় যাতে গর্ভধারণ সম্ভব না হয়। এটি সহজ এবং সস্তা একটি পদ্ধতি। এনেস্থেশিয়া ছাড়াও এই পদ্ধতি প্রয়োগ করা যায়।
২০১৩ সালে বাংলাদেশের ১০ টি ভিন্ন ভিন্ন ক্ষেত্রের ৬৫১ জন নারীর অনুমতি নিয়ে মেন্সট্রুয়াল রেগুলেশনের উপর একটি গবেষণা করা হয়, যারা তাদের মাসিক থেকে প্রায় ৬৩ দিন পিছিয়ে পরেছিল। তাদের ২০০ মিলিগ্রাম মিফেপ্রিস্টোন এবং পরবর্তীতে ৮০০ মিলিগ্রাম মিসোপ্রোটোল দেয়া হয়। গবেষণায় দেখা যায় যে ৯৩ শতাংশ নারী কোন সার্জারি ছাড়াই জরায়ু খালি করতে সক্ষম হন, ৯২ শতাংশ নারী ওষুধ এবং এই সংক্রান্ত অন্যান্য চিকিৎসা নিয়ে সন্তুষ্ট ছিলেন।
যদিও মেন্সট্রুয়াল রেগুলেশন সেন্টারে কোন টাকা নেয়া হয় না, তবুও আর্থ সামাজিক বাঁধা এবং সামাজিক দৃষ্টিভঙ্গি নারীদের এসব সেন্টারে যাওয়া থেকে বিরত করছে। ১০ সপ্তাহের অধিক সময়ের গর্ভাবস্থা হলে সেন্টারগুলো সেবার বিনিময় অর্থ নিয়ে থাকে, অনেক নারী এসব সেন্টার সম্পর্কে জানেনই না, আবার অনেক নারী তার স্বামীর বাঁধার কারণে এসমস্ত সেন্টারে যেতে পারেন না। ফলে তারা অবৈধ গর্ভপাতের দিকে ঝুঁকেন।
যুদ্ধ বিমান
যুদ্ধ বিমান শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়।
উন্নয়নধারা
প্রথম বিশ্বযুদ্ধ চলাকালে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘণ্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘণ্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীতে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিশাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।
হামিশ মার্শাল
হামিশ জন হ্যামিল্টন মার্শাল (Hamish Marshall; জন্ম: ১৫ ফেব্রুয়ারি, ১৯৭৯) ওয়ার্কওয়ার্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে সকল স্তরের ক্রিকেটে অংশগ্রহণ করেছেন হামিশ মার্শাল। মার্শাল মূলতঃ মাঝারিসারির ব্যাটসম্যান হিসেবে মাঠে নামতেন।
জেমস মার্শাল তার যমজ ভাই। অস্ট্রেলীয় মার্ক ওয়াহ ও স্টিভ ওয়াহর পর দ্বিতীয় যমজ ভ্রাতা হিসেবে টেস্ট ক্রিকেটে অংশ নেয়ার সৌভাগ্য অর্জন করেন।
খেলোয়াড়ী জীবন
ডিসেম্বর, ২০০০ সালে দক্ষিণ আফ্রিকার বিপক্ষে তার টেস্ট অভিষেক ঘটে। ৭ নম্বরে ব্যাটিংয়ে নেমে অপরাজিত ৪০ রানের মূল্যবান ইনিংস খেলেন। এছাড়াও, হক কাপে নর্থল্যান্ডের সদস্যরূপে খেলে থাকেন তিনি।
২০০৩-০৪ মৌসুমে স্বাগতিক পাকিস্তানের বিপক্ষে একদিনের আন্তর্জাতিক সিরিজ খেলার জন্য নিউজিল্যান্ড দলে আহুত হন। ফয়সালাবাদে অনুষ্ঠিত নিজস্ব তৃতীয় খেলায় অংশ নিয়ে অপরাজিত ১০১ রান করেন। পরবর্তীতে ৬৪ ও ৮৪ রান তুলে নিউজিল্যান্ডকে সিরিজ বিজয়ে প্রভূতঃ সহায়তা করেন।
নিজদেশে অংশগ্রহণ
২০০৩-০৪ মৌসুমে নিজদেশে সফরকারী দক্ষিণ আফ্রিকার বিপক্ষে সিরিজ বিজয়েও একই ভূমিকায় অবতীর্ণ হন।
এরফলে ইংল্যান্ডে অনুষ্ঠিত ২০০৪ সালের ন্যাটওয়েস্ট সিরিজে অংশগ্রহণের জন্য মনোনীত হন। গ্রুপপর্বের খেলায় অপরাজিত ৭৫ ও ৫৫ রান তুলেন। এরপর চূড়ান্ত খেলায় ৪৪ রান তুলে ওয়েস্ট ইন্ডিজের বিপক্ষে দলকে জয়ী করতে সবিশেষ ভূমিকা রাখেন।
মার্চ, ২০০৫ সালে অস্ট্রেলিয়ার বিপক্ষে ১৪৬ রানের মনোজ্ঞ শতরান করেন যা তার প্রথম শতরানের ইনিংস ছিল। এরপর এপ্রিলে শ্রীলঙ্কার বিপক্ষে করেন ১৬০ রান।
ক্রিকেট বিশ্বকাপ
২০০৭ সালের ক্রিকেট বিশ্বকাপে শেষ মুহূর্তে তাকে দলের সদস্য মনোনীত করা হয়। ঐ প্রতিযোগিতায় তিনি একটি অর্ধ-শতকের সন্ধান পেয়েছিলেন।
প্রতিযোগিতা শেষে নিউজিল্যান্ড দলের সাথে চুক্তিবদ্ধ হতে অপারগতা প্রকাশ করেন ও গ্লুচেস্টারশায়ারের পক্ষে খেলেন। আইরিশ পাসপোর্ট থাকায় তিনি বিদেশী খেলোয়াড়রূপে বিবেচিত নন। এরপর আর তাকে নিউজিল্যান্ডের পক্ষে খেলতে দেখা যায়নি।
আয়ারল্যান্ডের সদস্য
অক্টোবর, ২০১০ সালে ভারত সফরের জন্য আয়ারল্যান্ড ক্রিকেট দলের সদস্যরূপে মার্শালের অন্তর্ভূক্তির কথা ঘোষণা করা হয়। আয়ারল্যান্ডের পক্ষে ওডিআইয়ে অংশগ্রহণের বিষয়ে আইসিসি অনুমোদনের আশা করা হয়।
ইন্ডিয়ান ক্রিকেট লীগ
ইন্ডিয়ান ক্রিকেট লীগে রয়্যাল বেঙ্গল টাইগার্সের পক্ষে ২০০৯ সালের মাঝামাঝি সময়ে বিলুপ্ত হবার পূর্ব-পর্যন্ত খেলেন।
ফেব্রুয়ারি, ২০০৯ সালে টি২০ প্রীতিখেলায় শচীন তেন্ডুলকর ও দীনেশ কার্তিক অস্ট্রেলিয়ান ক্রিকেটার্স অ্যাসোসিয়েশন ও নিউজিল্যান্ড ক্রিকেট প্লেয়ার্স অ্যাসোসিয়েশনের মধ্যকার খেলা থেকে নিজেদের নাম প্রত্যাহার করে নেন। এর প্রধান কারণ ছিল, খেলায় মার্শালের খেলায় সম্পৃক্ততা। আইপিএল ও আইসিএলের প্রতিদ্বন্দ্বিতার প্রেক্ষিতে বিসিসিআই তাদেরকে খেলতে মানা করে। বিসিসিআই তাদের খেলোয়াড়দেরকে মার্শালের অংশগ্রহণকৃত দলের বিপক্ষে ফিল্ডিং না করানোর সিদ্ধান্ত নেয়।
কাউন্টি ক্রিকেট
২০০৬ সালে ইংরেজ কাউন্টি ক্রিকেটে অংশগ্রহণের জন্য গ্লুচেস্টারশায়ারের সদস্য হন। এরপর থেকে নিয়মিতভাবে খেলতে থাকেন।
২০১১ সালে অপূর্ব কীর্তিগাঁথা রচনা করেন হামিশ মার্শাল ও কেভিন ও’ব্রায়ান। টি২০ খেলায় প্রথম উইকেটে জুটিতে উভয়েই শতরান সংগ্রহ করেন।
জুন, ২০১২ সালে গ্লুচেস্টারশায়ারের টুয়েন্টি২০ দলের অধিনায়ক মনোনীত হন।
২০১৫ সালে আর্থিক সুবিধা গ্রহণের মৌসুম উপভোগ করেন হামিশ মার্শাল।
ড্রুক এয়ার
ড্রুক এয়ার কর্পোরেশন লিমিটেড ড্রুকএয়ার-রয়েল ভুটান এয়ার লাইনস হিসাবে পরিচালিত, যা মূলত ভুটান রাজতন্ত্রের জাতীয় বিমান সংস্থা, যার সদর দফতর অবস্থিত পারো শহরের পশ্চিম জংঘহাগে। ১৯৮১ সালে প্রতিষ্ঠিত হবার পর দশ বছর সেচ্ছায় মূল কার্যক্রম থেকে বিচ্ছিন্ন থাকার পর এই বিমানসংস্থাটি ইহার সাত বছর পর বিদেশি পরিদর্শককে স্বাগত জানায়। ১৯৮৩ সালে যাত্রি চাহিদার কারণে বিমান সংস্থাটি ডোর্নিয়ার ডো ২২৮ এয়ারক্রাফ্ট পারো থেকে কলকাতার পথে বিমান চালু করে। বিমান বিএই-১৪৬-১০০ ­সুযন্ত্রপাতি সমূহ সমৃদ্ধ ১৯৮৮ সালের নভেম্বরে চালু হয় যা ২০০৪ সালে দুটি এয়ারবাস এ৩১৯এস দ্বারা প্রতিস্থাপিত হয়। ড্রুক এয়ার দক্ষিণ এশিয়ার একটি সুলভ সময় সূচি যুক্ত বিমান সংস্থা যা ৫ টি দেশের ৮ টি গন্তব্যে গমন করে।
ইতিহাস
১৯৬৮ সালে ইন্ডিয়ান বর্ডার রোডস অর্গানাইজেশন নামে পারো উপত্যকায় একটি বিমান বন্দর নির্মিত হয় যা ভুটান রাজতন্ত্রের জন্য প্রাথমিক ভাবে ইন্ডিয়ান সেনাবাহিনীর তলবি হেলিকপ্টার হিসেবে ব্যবহার করা হতো। পারো এয়ারপোর্টের গভীর উপত্যকায় ২২৩৫ মিটার (সমুদ্র থেকে উচু) উচ্চতায় প্রতিষ্ঠিত করা হয় এবং এটা ছিল ৪৯০০ মিটার উচ্চ পর্বত মালা দ্বারা পরিবেষ্টিত। ঐ সময় এটার রানওয়ের দৈর্ঘ্য ছিল ১,২০০ মি. পর্যন্ত। বিমান সংস্থাটির প্রধান প্রয়োজনীয়তা ছিল যেন এটা আবশ্যই কলিকাতা থেকে পারো–পারো থেকে কলিকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না। ছিল না নতুন করে তেল নেয়ার ব্যবস্থা। ১৯৭৮ এবং ১৯৮০ এর ভেতর তিনটি ভিন্ন ভিন্ন পথে বিমান পরিক্ষামূলকভাবে ভারত এবং ভুটানের ভেতর ফ্লাইট চালানো হয়েছিল, কোন পথই খুব একটি বেশি উপযোগী ছিল না।
ব্যবসায়িক ধারা
বিমান সংস্থাটি তফসিলভুক্ত লাভজনক ফ্লাইট পরিচালনা শুরু করে ১৯৮২ সালের ১১ই ফেব্রুয়ারি, ফ্লাইট ১০১ পারো থেকে ছেড়ে যায় কলকাতার উদ্দেশ্যে এবং পরদিন ফ্লাইট ১০২ ফেরৎ আসে কলকাতা থেকে। পথম চার সপ্তাহ ফ্লাইটটি সপ্তাহে তিন দিন করে পরিচালিত হতো, এরপর ফ্লাইটটি প্রতিদিনকার ফ্লাইটে পরিনত হয়। সেবা কার্যক্রম শুরু করার পর পারো বিমানবন্দরে দুই কক্ষের একটি কামড়া সংযোজন করা হয় যেখান থেকে বিমান গুলোকে নিয়ন্ত্রণ করা সম্ভব হতো। সিভিল এভিয়েশন কার্যালয় পতিষ্ঠিত হয়েছিল ১৯৮৬ সালের জানুয়ারি মাসে, যার আগ পর্যন্ত এই বিমান সংস্থাটিকেই বিমান বন্দরের অবকাঠামো পরিচালনা এবং রক্ষনাবেক্ষনের দায়দায়িত্ব বহন করতে হতো। ১৯৮৬ সালের ৩০ শে অক্টোবর বাংলাদেশের রাজধানী ঢাকায় বিমান ফ্লাইট চালানো শুরু করা হয়।[৩][৪] পরবর্তিতে বিমান সংস্থাটি তার বহরে জেট বিমান এবং এয়ারবাস যুগ অতিক্রম করে। বর্তমানে ড্রুকএয়ার ভারতের কলকাতা, মুম্বাই, বারোদা, দিল্লি, গোয়া, গৌহাটি বাংলাদেশের ঢাকায়, সিংগাপুরে, ভুটানের যাকার, থ্রাসিগাং নেপালের কাঠমন্ডুতে এবং থাইলেন্ডের ব্যাংককে বিমান পরিচালনা করে আসছে। বর্তমানে বিমান সংস্থাটির রয়েছে ৪ টি এয়ারবাস এ৩১৯-১০০, ১ টি এটিআর ৪২-৫০০ অর্থাৎ মোট ৫ টি বিমান তাদের বহরে আছে এবং ৫ টি এয়ারবাস এ৩২০-২০০ ক্রয়াদেশ প্রদান করা হয়েছে। বর্তমানে বিমান সংস্থাটির হাতে থাকা ৫ টি আন্তর্জাতিক মানে বিমান রয়েছে। এর ভেতর এয়ারবাস এ৩১৯-১০০ এ মোট ১১৮ জন যাত্রি যাতায়াত করতে পারেন। এটিআর ৪২-৫০০ বিমানটি মূলত পুরাতন বিমান হিসাবে ড্রুকএয়ার ক্রয় করে ২০১১ সালে। ক্রয়াদেশ দেয় এয়ারবাস এ৩২০-২০০ বিমান গুলি ২০১৬ সালের শেষ নাগাদ সরবরাহ করা হবে।
মমতা বন্দ্যোপাধ্যায়ের তৃতীয় মন্ত্রিসভা
পশ্চিমবঙ্গ রাজ্যের একবিংশ মন্ত্রিসভা গঠিত হয়েছে মমতা বন্দ্যোপাধ্যায়ের নেতৃত্বে। ২০২১ সালের বিধানসভা নির্বাচনে পশ্চিমবঙ্গ বিধানসভার ২৯৪টি আসনের মধ্যে ২১৫টি আসনে জয়লাভ করে সর্বভারতীয় তৃণমূল কংগ্রেস। সেই বছরই ৫ মে তিনি তৃতীয়বারের জন্য পশ্চিমবঙ্গের মুখ্যমন্ত্রী হিসেবে শপথ গ্রহণ করেন। মন্ত্রিসভার অন্যান্য সদস্যরা শপথ গ্রহণ করেন ২০২১ সালের ১০ মে।   সুব্রত মুখোপাধ্যায়, পার্থ চট্টোপাধ্যায়, অমিত মিত্র, সাধন পাণ্ডে, জ্যোতিপ্রিয় মল্লিক, বঙ্কিমচন্দ্র হাজরা, মানস ভুঁইয়া, সৌমেন মহাপাত্র, মলয় ঘটক, অরূপ বিশ্বাস, উজ্জ্বল বিশ্বাস, অরূপ রায়, রথীন ঘোষ, ফিরহাদ হাকিম, চন্দ্রনাথ সিংহ, শোভনদেব চট্টোপাধ্যায়, ব্রাত্য বসু, পুলক রায়, শশী পাঁজা, মহম্মদ গোলাম রব্বানি, বিপ্লব মিত্র, জাভেদ আহমেদ খান, স্বপন দেবনাথ ও সিদ্দিকুল্লাহ চৌধুরী ক্যাবিনেট মন্ত্রীর দায়িত্ব পান। স্বাধীন দ্বায়িত্বপ্রাপ্ত প্রতিমন্ত্রী হন বেচারাম মান্না, সুব্রত সাহা, হুমায়ুন কবির, অখিল গিরি, চন্দ্রিমা ভট্টাচার্য, রত্না দে (নাগ), সন্ধ্যারানি টুডু, বুলু চিক বারাইক, সুজিত বসু ও ইন্দ্রনীল সেন। এছাড়া প্রতিমন্ত্রী হন দিলীপ মণ্ডল, আখতারুজ্জামান, শিউলি সাহা, শ্রীকান্ত মাহাতো, সাবিনা ইয়াসমিন, বীরবাহা হাঁসদা, জ্যোৎস্না মান্ডি, পরেশচন্দ্র অধিকারী ও মনোজ তিওয়ারি।
মমতা বন্দ্যোপাধ্যায়ের তৃতীয় মন্ত্রিসভায় ৪৪ জন মন্ত্রীর মধ্যে ১৭ জন ছিলেন নবাগত। এছাড়া মুখ্যমন্ত্রী সহ নয় জন ছিলেন মহিলা, যা স্বাধীনতার পর পশ্চিমবঙ্গের ইতিহাসে একটি রেকর্ড।
লিলিথ লাভি
লিলিথ লাভি (জন্ম: ১৭ অক্টোবর ১৯৮৭) একজন মার্কিন পর্নোগ্রাফিক অভিনেত্রী।
মোস্তাক আহমদ
হাবিলদার মোস্তাক আহমদ হলেন বাংলাদেশের একজন প্রখ্যাত ক্রীড়াবিদ এবং মুক্তিযোদ্ধা। খেলাধুলায় অসাধারণ কৃতিত্বের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “ক্রীড়ায় স্বাধীনতা পুরস্কার” প্রদান করা হয়।
কর্মজীবন
মোস্তাক আহমদ সৈনিক হিসাবে তার কর্মজীবন শুরু করেন। তিনি বাংলাদেশের স্বাধীনতার যুদ্ধ সরাসরি অংশগ্রহণ করেন।
পুরস্কার ও সম্মননা
ক্রীড়ায় অনন্য সাধারণ নৈপুন্যের জন্য তাকে ১৯৭৭ সালে “স্বাধীনতা পুরস্কার” প্রদান করা হয়।
২০১২ দিল্লি গণধর্ষণ
২০১২ সালের দিল্লি গণধর্ষণের ঘটনাটি দিল্লির মুনিরকা এলাকায় ২০১২ সালের ১৬ ডিসেম্বরের রাতে ঘটা একটি গণধর্ষণ এবং মারাত্মক হামলার ঘটনা ছিল। ঘটনাটি একজন ২৩ বছর বয়সী ফিজিওথেরাপি ইন্টার্ন জনৈকার সাথে ঘটেছিলো, যার নাম জ্যোতি সিংহ পান্ডে; তিনি যখন তার ছেলেবন্ধু অন্দ্র প্রতাপ পান্ডের সাথে একটি বেসরকারি বাসে ভ্রমণ করছিলেন তখন তাকে পিটুনি দেওয়া হয় এবং তারপর তাকে গণধর্ষণ করা হয়। ঐ বাসে চালকসহ আরো ৬ জন ছিলেন যাদের প্রত্যেকেই পান্ডেকে ধর্ষণ করে এবং তার বন্ধুকে পিটুনি দেয়। হামলার তেরো দিন পর, তাকে জরুরী চিকিৎসার জন্য সিঙ্গাপুরের একটি হাসপাতালে স্থানান্তর করা হয়, কিন্তু দুই দিন পর তিনি তার আঘাতের প্রতিক্রিয়ায় মারা যান। এই ঘটনাটি ভারত এবং ভারতের বাইরে ব্যাপক সাড়া জাগায় এবং ধর্ষণের প্রতিবাদেও ধর্ষকদের শাস্তি দাবি করে প্রচুর সভা সমাবেশ ও প্রতিবাদ হতে দেখা যায়।
ঘটনাটি
তিনি আরও খেয়াল করেন যে বাসের যাত্রীরা তাদের দিকে সরে এসে বসে। যখন তিনি জানতে চান যে বাসটি আসলে কোথায় যাচ্ছে এবং অন্য যাত্রীদের আচরণের প্রতিবাদ জানান তখন তাদেরকে জিজ্ঞাস্য করা হয় যে তারা এতো রাতে কোথায় কি করতে গিয়েছিল। তারপর তাকে লোহার রড দিয়ে পিটিয়ে মারাত্মকভাবে আহত করা হয়।
জ্যোতিকে তারপর বাসের এক কোনায় নিয়ে গিয়ে পিটানো হয় এবং তাকে একে একে ড্রাইভার ছাড়া প্রত্যেকে ধর্ষণ করে। এই সময়ে ড্রাইভার গাড়ি চালিয়ে যাচ্ছিলেন। পরবর্তীতে হেল্পার গাড়ি চালান এবং ড্রাইভার ধর্ষণ করেন।
দিল্লী পুলিশ আনুমানিক রাত ১১ টার সময় জ্যোতি এবং তার ছেলেবন্ধুকে রাস্তা থেকে অর্ধউলঙ্গ এবং আহত অবস্থায় উদ্ধার করে।
সাফদারজাং হাসপাতালে তাদেরকে প্রাথমিক চিকিৎসা দেওয়া হয়। পরবর্তীতে কৃত্রিম ভাবে শ্বাস প্রশ্বাসের ব্যবস্থা করা হয়।
ভিক্টিম
উত্তরপ্রদেশের বালিয়া জেলার একটি ছোট্ট গ্রামে, কৃষক পরিবারের মেয়ে জ্যোতি। তার বাবা তার খরচ মেটাতে সকল ফসলি জমি বিক্রি করে দেন। চূড়ান্ত কাজ করে মেয়ের পড়াশুনোর খরচ মেটান।
ভারতীয় আইন অনুযায়ী প্রথমে তার নাম প্রকাশ করা হয়নি। পরবর্তীতে তার নাম প্রকাশ করা হয়(প্রথমে নাম প্রকাশ হয় দিল্লিমেইল নামক ট্যাবলয়েড পত্রিকায়।)
অন্য ভিক্টিম, অন্দ্র প্রতাপ পেশাগতভাবে একজন সফটওয়্যার ইঞ্জিনিয়ার। তার বাড়িও উত্তরপ্রদেশের গোরখপুরে।
প্রাথমিকভাবে, দিল্লি-মেইলের বিরুদ্ধে দিল্লি পুলিশ জ্যোতির নাম প্রকাশের জন্য মামলা করে। কিন্তু তার পরিবারের কোন আপত্তি না থাকায় পরবর্তীতে মামলাটি প্রত্যাহার করা হয়।
চিকিৎসা ও মৃত্যু
১৯ ডিসেম্বরের মধ্যে পাঁচবার অস্ত্রোপচার করা হয়। ২১ ডিসেম্বর ভারত সরকার একটি মেডিকেল কমিটির গঠন করে জ্যোতির জন্য সর্বোচ্চ চিকিৎসার ব্যবস্থা করে। তিনি অভ্যন্তরীণ রক্তক্ষরণ, জ্বর ও বিভিন্ন অঙ্গের ইনফেকশনজনিত সমস্যায় ভুগছিলেন। ২৬শে ডিসেম্বর তাকে সিঙ্গাপুরের মাউন্ট এলিজাবেথ হাসপাতালে পাঠানোর সিদ্ধান্ত নেওয়া হয় এবং ২৭শে ডিসেম্বরে তাকে সিঙ্গাপুরে পাঠানো হয়।
২৯শে ডিসেম্বর সকাল ৪-টে ৪৫ এ তিনি মৃত্যু বরণ করেন। মৃত্যুর কারণ হিসেবে মস্তিষ্কে রক্তক্ষরণ, নিউমোনিয়া এবং তলপেটে ইনফেকশনকে দায়ী করা হয়।
ঘটনার পাঁচদিনের মধ্যে সকল দোষী ব্যক্তিদের গ্রেফতার করে দিল্লি পুলিশ। বিচার চলাকালীন অবস্থায় রাম সিং আত্মহত্যা করে ১১ ই মার্চ ২০১৩ তারিখে তিহার জেলে। এছাড়াও নাবালক মহম্মদ আফ্রোজ(অজ্ঞাত পরিচয়) কে সংশোধনাগারে পাঠানো হয়। পরবর্তীতে বাকি চারজন আরোপিকে মৃত্যু দন্ডে দণ্ডিত করেন হাইকোর্ট। চার আরোপিত ব্যক্তি তাদের মৃত্যু দন্ড খারিজের জন্য বেশ কয়েকবার আবেদন জানান কিন্তু বার বার তাদের আর্জি খারিজ করে দেওয়া হয়। অক্ষয় ঠাকুর, বিনয় শর্মা, মুকেশ সিং ও পবন গুপ্ত এই চারজন দোষী কে ২০ মার্চ ২০২০ তে কাক ভোরে ৫.৩০ মিনিটে তাদের ফাঁসির দড়িতে ঝুলিয়ে মৃত্যুদণ্ড কার্যকর করা হয় তিহার জেলে। এই ঘটনার ওপর ভিত্তি করে Delhi crime নামে Netflix একি ধারবাহি ওয়েব সিরিজ তৈরি করেন।
এটিএন ইসলামিক টিভি
এটিএন ইসলামিক টিভি হচ্ছে একটি বাংলাদেশী ২৪ ঘণ্টাব্যাপী সম্প্রচারিত ইন্টারভিত্তিক ইসলামিক ধর্মীয় টেলিভিশন চ্যানেল। চ্যানেলটি এটিএন মিডিয়া কর্পোরেশন বাংলাদেশ কর্তৃক পরিচালিত হয়ে থাকে এবং সম্পূর্ণভাবে একক মালিকানাধীন। ২০১৩ সালের ২৬ জুলাই তারিখে চ্যানেলটি আনুষ্ঠানিকভাবে চালু করা হয়। এটি এটিএন বাংলা এবং এটিএন নিউজ এর সহোদর চ্যানেল হিসেবে পরিচালিত হয়।
২০২১ অক্টোবরে এর আইপিটিভি অংশটি বন্ধ হয়েছে বলে জানান বিটিআরসি।
ইউরেনিয়াম
থাম্ব|ইউরেনিয়ামের ইলেক্ট্রন বিন্যাস
ইউরেনিয়াম একটি মৌলিক পদার্থ। এর রাসায়নিক প্রতীক U এবং পারমাণবিক সংখ্যা ৯২। এটি পর্যায় সারণীর অ্যাক্টিনাইড সিরিজের একটি রূপালী-ধূসর বর্ণের ধাতু। একটি ইউরেনিয়াম পরমাণুতে ৯২টি প্রোটন এবং ৯২টি ইলেকট্রন রয়েছে, এরমধ্যে ৬টি যোজ্যতা ইলেকট্রন। ইউরেনিয়াম দুর্বলভাবে তেজস্ক্রিয় কারণ ইউরেনিয়ামের সকল আইসোটোপ পরিবর্তনশীল; এর প্রাকৃতিকভাবে ঘটা আইসোটোপের অর্ধায়ু ১,৫৯,২০০ বছর থেকে ৪৫০ কোটি বছরের মধ্যে। প্রাকৃতিক ইউরেনিয়ামের সবচেয়ে সাধারণ আইসোটোপগুলি হল ইউরেনিয়াম-২৩৮ (যার মধ্যে ১৪৬ নিউট্রন রয়েছে এবং পৃথিবীর ইউরেনিয়ামের ৯৯% এর বেশি এই আইসোটোপ) এবং ইউরেনিয়াম-২৩৫ (যাতে ১৪৩ নিউট্রন রয়েছে)। প্রাথমিকভাবে উদ্ভূত পদার্থগুলির মধ্যে ইউরেনিয়ামের পারমাণবিক ওজন সবচেয়ে বেশি। এর ঘনত্ব সীসার তুলনায় প্রায় ৭০% বেশি এবং সোনা বা টাংস্টেনের তুলনায় কিছুটা কম। এটি প্রাকৃতিকভাবে মাটি, শিলা এবং পানিতে প্রতি মিলিয়নে কয়েক অংশের কম ঘনত্বে পাওয়া যায় এবং বাণিজ্যিকভাবে ইউরেনিয়াম-যুক্ত খনিজ যেমন ইউরেনাইট থেকে নিষ্কাষণ করা হয়।
ইউরেনিয়াম-২৩৮ এর স্বতঃস্ফূর্ত ফিশন বা এমনকি দ্রুত নিউট্রনের সাথে প্ররোচিত ফিশনের একটি ছোট সম্ভাবনা রয়েছে; ইউরেনিয়াম-২৩৫ এবং একটি কম মাত্রার ইউরেনিয়াম-২৩৩ ধীর নিউট্রনের জন্য অনেক বেশি ফিশন প্রস্থচ্ছেদ রয়েছে। পর্যাপ্ত ঘনত্বে এই আইসোটোপগুলি একটি স্থায়ী নিউক্লিয় শৃঙ্খল বিক্রিয়া বজায় রাখে। এটি পারমাণবিক শক্তি চুল্লিতে তাপ উৎপন্ন করে এবং পারমাণবিক অস্ত্রের জন্য ফিসাইল উপাদান তৈরি করে। ক্ষয়প্রাপ্ত ইউরেনিয়াম (২৩৮U) কাইনেটিক এনার্জি পেনেট্রেটর এবং আর্মার প্লেটিং এ ব্যবহৃত হয়।
১৭৮৯ সালে খনিজ পিচব্লেন্ডে ইউরেনিয়াম আবিষ্কারের কৃতিত্ব মার্টিন হেনরিক ক্ল্যাপ্রোথকে দেওয়া হয়, তিনি সম্প্রতি আবিষ্কৃত গ্রহ ইউরেনাসের নামানুসারে নতুন উপাদানটির নামকরণ করেন। ইউজিন-মেলচিওর পেলিগট প্রথম ধাতুটিকে পৃথক করেন এবং ১৮৯৬ সালে হেনরি বেকারেল এর তেজস্ক্রিয় বৈশিষ্ট্য আবিষ্কার করেন। অটো হান, লিজে মাইটনার, এনরিকো ফের্মি এবং অন্যান্যদের গবেষণা, যেমন জে. রবার্ট ওপেনহাইমার ১৯৩৪ সালে শুরু করে পারমাণবিক শক্তি শিল্পে জ্বালানী হিসাবে এর ব্যবহার শুরু করেন এবং যুদ্ধে ব্যবহৃত প্রথম পারমাণবিক অস্ত্র লিটল বয় এ এর ব্যবহার করেন। মার্কিন যুক্তরাষ্ট্র এবং সোভিয়েত ইউনিয়নের মধ্যে স্নায়ুযুদ্ধ চলাকালীন সময় একটি পরবর্তী অস্ত্র প্রতিযোগিতার ফলে হাজার হাজার পারমাণবিক অস্ত্র তৈরি করে যাতে ইউরেনিয়াম ধাতু এবং ইউরেনিয়াম থেকে প্রাপ্ত প্লুটোনিয়াম-২৩৯ ব্যবহার করা হয়। বিভিন্ন পারমাণবিক নিরস্ত্রীকরণ কর্মসূচির মধ্যে এই অস্ত্র ও সংশ্লিষ্ট পারমাণবিক স্থাপনাগুলোকে ভেঙে ফেলা হয় এবং এর জন্য লক্ষ কোটি ডলার খরচ হয়। পারমাণবিক অস্ত্র থেকে প্রাপ্ত অস্ত্র-মানের ইউরেনিয়ামকে ইউরেনিয়াম-২৩৮ এ মিশ্রিত করা হয় এবং পারমাণবিক চুল্লির জন্য জ্বালানী হিসাবে পুনরায় ব্যবহার করা হয়। এই পারমাণবিক চুল্লীর উন্নয়ন এবং বিস্তার বিশ্বব্যাপী চলতে থাকে কারণ এগুলি কার্বন ডাই অক্সাইড (CO2)-মুক্ত শক্তির শক্তিশালী উৎস। ব্যয়িত পারমাণবিক জ্বালানী তেজস্ক্রিয় বর্জ্য গঠন করে যার বেশিরভাগই ইউরেনিয়াম-২৩৮ এবং তা উল্লেখযোগ্যভাবে স্বাস্থ্যের জন্য হুমকির সৃষ্টি করে।
বৈশিষ্ট্য
পরিশোধনের পর ইউরেনিয়াম রূপালী সাদা বর্ণের এবং দুর্বলভাবে তেজস্ক্রিয় ধাতু। এটির কাঠিন্য মাত্রা ৬, যা গ্লাস স্ক্র্যাচ করার জন্য যথেষ্ট এবং এটি টাইটানিয়াম, রোডিয়াম, ম্যাঙ্গানিজ এবং নিওবিয়ামের প্রায় সমান। এটি নমনীয়, প্রসারণীয়, সামান্য প্যারাচৌম্বক পদার্থ, শক্তিশালী ইলেক্ট্রোপজিটিভ এবং দুর্বল বৈদ্যুতিক পরিবাহী। ইউরেনিয়াম ধাতুর ঘনত্ব ১৯.১ গ্রাম/ঘন সে.মি., এটি সীসার চেয়ে ঘন (১১.৩ গ্রাম/ঘন সে.মি.), কিন্তু টাংস্টেন এবং সোনার (১৯.৩ গ্রাম/ঘন সে.মি.) থেকে সামান্য কম ঘনত্বের পদার্থ।
আইসোটোপ
ইউরেনিয়ামের দুইটি আইসোটোপ আছে ৷ যথাঃ
লতা ইউনিয়ন, পাইকগাছা
লতা ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
অবস্থান ও আয়তন
১৯৩২ সালে প্রতিষ্ঠিত ইউনিয়নটির আয়তন ৪৭বর্গ কিঃ। এর উত্তরে মাগুরখালী ইউনিয়ন, দক্ষিণে সোলাদানা ইউনিয়ন, পূর্বে দেলুটি ইউনিয়ন,                                  পশ্চিমে কপিলমুনি ইউনিয়ন।
ডাব্বু
প্রসেনজিৎ ঘোষাল (মঞ্চ নাম ডাব্বু হিসেবেই বেশি পরিচিত; জন্ম: ২৫ জুন, ১৯৭৯) হচ্ছেন একজন ভারতীয় বাঙ্গালী সঙ্গীত সুরকার। তিনি সুরকার, গিটারিস্ট ও সঙ্গীতায়োজক হিসেবে নিজেকে প্রতিষ্ঠিত করেছেন।
কর্মজীবন
ডাব্বু তার কর্মজীবন শুরু করেন ২০১৩ সালের কলকাতার প্রথমসারীর চলচ্চিত্র প্রযোজনা সংস্থা শ্রী ভেঙ্কটেশ ফিল্মসের একটি চলচ্চিত্র দিয়ে। তিনি একজন আবহ সঙ্গীত পরিচালকও। তার কিছু কাজ হচ্ছে বাঙালী বাবু ইংলিশ মেম, জামাই ৪২০, মন জানে না প্রভৃতি।
নিরাপত্তা সংক্রান্ত জাতীয় কমিটি
নিরাপত্তা সংক্রান্ত জাতীয় কমিটি (এনসিএসএ) বাংলাদেশ সরকারের জাতীয় নিরাপত্তা সম্পর্কিত সর্বোচ্চ নীতি নির্ধারণী কর্তৃপক্ষ প্রধানমন্ত্রী শেখ হাসিনা ওয়াজেদের নেতৃত্বে এই কমিটি 'জাতীয় প্রতিরক্ষা নীতি -২০১৯' ' বাংলাদেশের মন্ত্রিসভা কর্তৃক অনুমোদিত হওয়ার পর মার্চ ২০১৯ সালে গঠিত হয়েছিল। কমিটিতে ২৭ জন সদস্য রয়েছে।
এনসিএসএ প্রধানমন্ত্রী সেবকদের গঠিত স্বরাষ্ট্র, তথ্য, আইন, বিচার ও সংসদ বিষয়ক, মূলধন যোগান, পররাষ্ট্র, পরিকল্পনা, শিল্প, বাণিজ্য, মন্ত্রিপরিষদ সচিব, মুখ্য সচিব প্রধানমন্ত্রীর কার্যালয়ের, চিফ সেনাবাহিনী, প্রধান বিমান বাহিনী, নৌবাহিনী প্রধান, প্রধানমন্ত্রীর নিরাপত্থা উপদেষ্টা, পররাষ্ট্র সচিব, প্রতিরক্ষা সচিব, স্বরাষ্ট্র মন্ত্রকের জন নিরাপত্থা বিভাগ ও নিরাপত্থা সেবা বিভাগের সচিবগণ, অর্থ সচিব, আইন সচিব, পুলিশ মহাপরিদর্শক, প্রিন্সিপাল স্টাফ অফিসার। জাতীয় নিরাপত্থা গোয়েন্দা বিভাগের মহাপরিচালক, বাহিনী গোয়েন্দা অধিদফতরের মহাপরিচালক ও বর্ডার গার্ডস বাংলাদেশের মহাপরিচালক এবং বাংলাদেশ কোস্টগার্ডের মহাপরিচালক মো ।
বর্মী উইকিপিডিয়া
বর্মী উইকিপিডিয়া (বর্মী: မြန်မာဝီကီပီးဒီးယား) হচ্ছে অনলাইন মুক্ত বিশ্বকোষ উইকিপিডিয়ার বর্মী ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
ইতিহাস
মিয়ানমারের কম্পিউটার প্রফেশানালস এসোসিয়েশন ২০১০ সালে উইকিপিডিয়ার সম্প্রসারণের লক্ষ্যে উইকিপিডিয়া মিয়ানমার প্রকল্প হাতে নেয় । নতুন স্বেচ্ছাসেবী সংগ্রহের লক্ষ্যে ২০১৪ সালের জুন মাসে টেলেনর মিয়ানমারের সহায়তায় বর্মী উইকিপিডিয়া সম্প্রদায় ইয়াংগুনে প্রথম যৌথ কর্মশালার আয়োজন করে । ২০১৪ সালের জুলাই মাসে ডাগন বিশ্ববিদ্যালয়ে শিক্ষার্থীসহ ২০০০ এর বেশি লোকের উপস্থিতিতে বর্মী উইকিপিডিয়া ফোরামের আয়োজন করা হয় ।
ইরিত্রিয়ার প্রশাসনিক অঞ্চল
ইরিত্রিয়ার প্রশাসনিক অঞ্চলগুলি ইরিত্রিয়ার দেশ পরিচালনার প্রাথমিক ভৌগোলিক বিভাগ। মোট ছয়টির মধ্যে মেকেল / মধ্য, আনসেবা, গ্যাশ-বারকা, দেবুব / দক্ষিণ, উত্তরাঞ্চলীয় লোহিত সাগর এবং দক্ষিণ লোহিত সাগর অঞ্চল অন্তর্ভুক্ত রয়েছে।
১৯৯৩ সালে স্বাধীনতার সময়ে ইরিত্রিয়াকে দশটি প্রদেশে বিভক্ত করা হয়েছিল। এই প্রদেশগুলি ঔপনিবেশিক আমলে পরিচালিত নয়টি প্রদেশের মতো ছিল। ১৯৯৬ সালে এগুলিকে ছয়টি অঞ্চলে ( জোবা ) একীভূত করা হয়েছিল। গ্যাশ-বারকা অঞ্চলটি বৃহত্তম ও সর্বাধিক জনসংখ্যার ঘনত্ববিশিষ্ট অঞ্চল এবং একে "রুটির ঝুড়ি" বলা হয়।
পিপলস ফ্রন্ট ফর ডেমোক্রেসি অ্যান্ড জাস্টিস বা পিএফডিজে (মূলত ইরিত্রিয়ান পিপলস লিবারেশন ফ্রন্ট ) একক দলীয় সর্বগ্রাসী সরকার হিসেবে দেশ ও দেশের অঞ্চলগুলিকে শাসন করে। আঞ্চলিক এবং স্থানীয় নির্বাচনগুলি একটি সীমিত কাঠামোর ভিত্তিতে পর্যায়ক্রমিক ভিত্তিতে পরিচালিত হয়। যে কোনও জাতিগত বা ধর্মীয় পটভূমির সকল পুরুষ এবং মহিলা ভোট দিতে পারে। পিএফডিজে ব্যতীত অন্য কোনও দলের প্রতিদ্বন্দ্বিতা করার অনুমতি নেই এবং পিএফডিজে প্রতিনিধিদের নেতৃত্বে নির্বাচন অনুষ্ঠিত হয়।
প্রশাসন
প্রতিটি অঞ্চলে স্থানীয়ভাবে নির্বাচিত আঞ্চলিক সমাবেশ হয় এবং স্থানীয় প্রশাসক ইরিত্রিয়ার রাষ্ট্রপতি কর্তৃক নিযুক্ত হন। মন্ত্রিপরিষদের বৈঠকে রাষ্ট্রপতি আঞ্চলিক প্রশাসকদের সাথেও দেখা করেন যারা তাদের অঞ্চলের কার্যক্রম সম্পর্কে রিপোর্ট করেন। আঞ্চলিক সম্মেলনগুলিতে স্থানীয় প্রোগ্রামগুলির এবং স্থানীয় জনগোষ্ঠীর অভিযোগ শোনার জন্য একটি বাজেট তৈরি করা হয়। স্থানীয় প্রোগ্রামগুলির মধ্যে সাংস্কৃতিক অনুষ্ঠান, ফিডার রোডের মতো অবকাঠামো এবং বনায়নের প্রচার অন্তর্ভুক্ত থাকে। ইরিত্রিয়ায় একটি একক দলীয় জাতীয় সংসদ রয়েছে যা পিপলস ফ্রন্ট ফর ডেমোক্রেসি অ্যান্ড জাস্টিস বা পিএফডিজে (মূলত ইরিত্রিয়ান লিবারেশন ফ্রন্ট ) দ্বারা পরিচালিত একটি সর্বগ্রাসী সরকার। ১৯৯১ সালের ৩০ মে স্বাধীনতার সময় থেকে ১৯৯৩ সালের এপ্রিল মাসে নির্বাচনের সময় নির্বাচিত একটি অন্তর্বর্তী সরকার দেশটিতে অব্যাহত রয়েছে। ২০০১-এর তফসিলি নির্বাচন অনির্দিষ্টকালের জন্য স্থগিত করা হয়েছে। আঞ্চলিক এবং স্থানীয় নির্বাচনগুলি একটি সীমিত কাঠামোর ভিত্তিতে পর্যায়ক্রমিকভাবে পরিচালিত হয়। যে কোনও জাতিগত বা ধর্মীয় পটভূমির সমস্ত পুরুষ এবং মহিলা ভোট দিতে পারেন। পিএফডিজে ব্যতীত অন্য কোনও দল বা গোষ্ঠীর প্রতিদ্বন্দ্বিতা করার অনুমতি নেই এবং পিএফডিজে প্রতিনিধিদের নেতৃত্বে নির্বাচন অনুষ্ঠিত হয়। নীতিগত সিদ্ধান্তগুলি দলীয় আদেশের চারপাশে কেন্দ্রিক হওয়া উচিত এবং বিরোধী এবং বিতর্ককারী ব্যক্তিদের কারারূদ্ধ করা হয়েছে।
ভূগোল
বাম|থাম্ব|225x225পিক্সেল| একটি আগ্নেয়গিরির ক্ষেত্র পশ্চিমাঞ্চলের অঞ্চলগুলির টোগোগ্রাফি, যেমন আনসেবা, মধ্য এবং সমভূমি সমতলভূমি রয়েছে যা উপকূলীয় সমভূমির আশেপাশের অঞ্চলগুলির চেয়ে শীতল। দুটি বর্ষাকাল asonsতু রয়েছে, গ্রীষ্মের সময় সবচেয়ে ভারী এবং বসন্তকালে হালকা হালকা। এরিটিরিয়ার অন্যান্য অঞ্চলের পাশাপাশি এই অঞ্চলের জলবায়ু এবং ভূগোল ইথিওপিয়ার একটির মতো। অঞ্চলের গড় উচ্চতা কাছাকাছি     থেকে      । সবচেয়ে উষ্ণ মাসটি  মে পর্যন্ত রেকর্ডিং তাপমাত্রা   , শীততম মাসটি যখন ডিসেম্বর থেকে ফেব্রুয়ারি হয় যখন এটি হিমায়িত তাপমাত্রায় পৌঁছায়। অঞ্চলটি প্রায়  পেয়েছে     বৃষ্টিপাত এবং মাটি কৃষিকাজের জন্য অনুকূল duc
পশ্চিমে উচ্চ মালভূমি অঞ্চলে প্রচুর উদ্ভিদ ও প্রাণীজগত রয়েছে। উল্লেখযোগ্যভাবে এটি ছিল বিপন্ন চিত্রিত শিকার কুকুরের জন্য ঐতিহাসিক আবাস (লিক্যাওন পিকচারাস), এখন একটি অঞ্চল যা এই অঞ্চল থেকে বহিষ্কার বলে মনে করা হয়। সামগ্রিকভাবে ইরিত্রিয়া সম্প্রতি 1900 হিসাবে ব্যাপকভাবে বনভূমি করা হয়েছিল। তবে বর্তমানে ইরিত্রিয়ার মোট বনভূমি এক শতাংশেরও কম। হমাদ্রিয়াস বাবুনস, সোম্মারিংয়ের গজেল, ডারকাস গজেল, ওয়ার্থোগ, ব্ল্যাক-ব্যাকড জ্যাকাল, রুপেলস স্যান্ডফক্স, ডিকডিক, আফ্রিকান সোনার নেকড়ে, হায়েনা, অ্যাবিসিনিয়ার হরে, বন্য গাধা এবং উটপাখির মতো বন্যজীবন পাওয়া যায়। উপকূলীয় অঞ্চলে আফ্রিকান বন্য কুকুরও পাওয়া গিয়েছিল, তবে তাদের বর্তমান অবস্থা জানা যায়নি। এই অঞ্চলে চিতা হওয়ার খবর পাওয়া গেছে তবে তাদের উপস্থিতির কোনও প্রমাণ পাওয়া যায়নি। এটি অত্যন্ত সম্ভব যে চিতা এবং বন্য কুকুর উভয়ই ইরিত্রিয়ায় বিলুপ্ত হয়ে গেছে।
অলিম্পিকে ব্রাজিল
ব্রাজিল প্রথম অলিম্পিক গেমসে অংশগ্রহণ করে ১৯২০ সালে তারপর থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে, শুধু ১৯২৮ গ্রীষ্মকালীন অলিম্পিক বাদে। ১৯৯২ সাল থেকে ব্রাজিল শীতকালীন অলিম্পিক গেমসেও অংশগ্রহণ করে আসছে, যদিও কোন ব্রাজিলীয় ক্রীড়াবিদ শীতকালীন ক্রীড়ায় একটিও পদক বিজয় করতে পারেনি।
ব্রাজিলের ক্রীড়াবিদগণ সর্বমোট ১০৮টি পদক জিতেছে। সবচেয়ে বেশি পদক জিতেছে ভলিবল, সেইলিং ও জুডো খেলাতে। বছর অনুযায়ী সবচেয়ে বেশি পদক জিতেছে ২০১২ সালে ১৭টি এবং ২০০৪ সালে সবচেয়ে বেশি ৫টি স্বর্ণপদক জিতেছে।
গ্রীষ্মকালীন ক্রীড়া অনুযায়ী পদক
{{legend|#E9D66B| ঐ ক্রীড়ায় শীর্ষস্থান অর্জন}}
সর্ষের তেল
থাম্ব|সর্ষের তেল এবং বীজ
সরিষার তেল বা  সর্ষের তেল সরিষার বীজ নিষ্পেষণ দ্বারা প্রস্তুত তেল। এই তেল রান্নার জন্যে, এবং গায়ে মাখা বা মালিশ করার কাজে ব্যবহার হয়। সর্ষের তেলের ঝাঁঝের জন্যে সর্ষের তেলের রান্নার আলাদা বিশেষত্ব আছে।
সর্ষের তেলের ঝাঁঝের কারণ অ্যালাইল আইসোথায়োসায়ানেট নামক একটি উদ্বায়ী গন্ধকযুক্ত রাসায়নিক যৌগ। সর্ষের তেল যদি পানির সংস্পর্শে না আসে তাহলে কিন্তু তাতে ঝাঝঁ হয় না। তাজা সর্ষের তেলে অ্যালাইল আইসোথায়োসায়ানেট থাকে না, থাকে সিংগ্রিন নামে তার গ্লুকোসিনোলেট যৌগ। জল বা অ্যাসিডের সাথে মিশ্রণ বা আলোড়নের ফলে মাইরোসিনেজ নামে একটি উৎসেচক সক্রিয় হয়ে সিংগ্রিন থেকে গ্লুকোজ আলাদা করে দিয়ে ঝাঁঝালো অ্যালাইল আইসোথায়োসায়ানেট তৈরি করে। thumb|সিংগ্রিন thumb|ঝাঁঝালো অ্যালাইল আইসোথায়োসায়ানেট
সর্ষের তেলকে পাতন করলেও উচ্চতাপে মাইরোসিনেজ সক্রিয় হয়ে যায় ও অ্যালাইল আইসোথায়োসায়ানেট উবে যায়, পরে তাকে ঘনীভূত করে এই গন্ধ তেল (অ্যালাইল আইসোথায়োসায়ানেট) পাওয়া যায়। অ্যালাইল আইওডাইড ও পটাশিয়াম থায়োসায়ানেটের রসায়নিক বিক্রিয়া দ্বারাও কৃত্রিম ভাবে এটি প্রস্তুত করা যায়। এটিকে কৃত্রিম সর্ষের তেল বলে। এটি খাবারে সর্ষের তেলের গন্ধ দেবার জন্যে ব্যবহার হয়।